CELEX: 32017D0877
Language: el
Date: 2017-05-16 00:00:00
Title: Απόφαση (ΕΕ) 2017/877 της Επιτροπής, της 16ης Μαΐου 2017, σχετικά με την προτεινόμενη πρωτοβουλία πολιτών με τίτλο «Let us reduce the wage and economic differences that tear the EU apart!» [κοινοποιηθείσα υπό τον αριθμό C(2017) 3382]

23.5.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 134/38
            
         ΑΠΌΦΑΣΗ (ΕΕ) 2017/877 ΤΗΣ ΕΠΙΤΡΟΠΉΣ
   της 16ης Μαΐου 2017
   σχετικά με την προτεινόμενη πρωτοβουλία πολιτών με τίτλο «Let us reduce the wage and economic differences that tear the EU apart!»
   
      
         [κοινοποιηθείσα υπό τον αριθμό C(2017) 3382]
      
   
   (Το κείμενο στην αγγλική γλώσσα είναι το μόνο αυθεντικό)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 211/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, σχετικά με την πρωτοβουλία πολιτών (1), και ιδίως το άρθρο 4,
   Εκτιμώντας τα ακόλουθα:
   
               (1)
            
            
               Το αντικείμενο της προτεινόμενης πρωτοβουλίας πολιτών με τίτλο «Let us reduce the wage and economic differences that tear the EU apart!» αναφέρεται σε «Νομικές πράξεις που καταδεικνύουν σαφώς την πρόθεση της ΕΕ να εξαλείψει τις μισθολογικές ανισότητες μεταξύ των κρατών μελών και που οδηγούν στην αποτελεσματικότερη συνοχή των εν λόγω κρατών με γνώμονα την επίτευξη αυτού του στόχου».
            
         
               (2)
            
            
               Οι δηλωθέντες στόχοι της προτεινόμενης πρωτοβουλίας πολιτών είναι οι εξής: «Λόγω των σημαντικών μισθολογικών διαφορών, η κυκλοφορία των εργαζομένων ακολουθεί μόνο μία κατεύθυνση. Η μαζική μετανάστευση έχει ως αποτέλεσμα τα μειονεκτούντα κράτη μέλη να μένουν ακόμα πιο πίσω. Εν τω μεταξύ, τα πλουσιότερα κράτη μέλη βιώνουν τη μαζική εισροή εργαζομένων ως απειλή για τα συμφέροντά τους, γεγονός που διασπά την ΕΕ. Η ΕΕ πρέπει να αποδείξει σαφώς την πρόθεσή της να εξαλείψει τις μισθολογικές ανισότητες που πλήττουν την ελεύθερη κυκλοφορία των εργαζομένων· για να το επιτύχει, η ΕΕ χρειάζεται πιο αποτελεσματική συνοχή για να διασφαλίσει την επιβίωσή της.».
            
         
               (3)
            
            
               Νομικές πράξεις της Ένωσης με σκοπό την εφαρμογή των Συνθηκών μπορούν να εκδίδονται:
               
                           —
                        
                        
                           σχετικά με κατευθυντήριες γραμμές που λαμβάνουν υπόψη τα κράτη μέλη στις πολιτικές τους στον τομέα της απασχόλησης,
                        
                     
                           —
                        
                        
                           σχετικά με το Ευρωπαϊκό Κοινωνικό Ταμείο, το οποίο έχει ως στόχο να προωθεί στην Ένωση τις δυνατότητες απασχόλησης και τη γεωγραφική και επαγγελματική κινητικότητα των εργαζομένων και να διευκολύνει την προσαρμογή στις μεταλλαγές της βιομηχανίας και στις αλλαγές των συστημάτων παραγωγής, ιδίως μέσω της επαγγελματικής κατάρτισης και του επαγγελματικού αναπροσανατολισμού,
                        
                     
                           —
                        
                        
                           με στόχο τον ορισμό των καθηκόντων, των πρωταρχικών στόχων και της οργάνωσης των διαρθρωτικών ταμείων υπό την προϋπόθεση ότι οι χρηματοδοτούμενες δράσεις θα οδηγήσουν στην ενίσχυση της οικονομικής, κοινωνικής και εδαφικής συνοχής της Ένωσης.
                        
                     
         
               (4)
            
            
               Νομικές πράξεις της Ένωσης με σκοπό την εφαρμογή των Συνθηκών για την υποστήριξη και τη συμπλήρωση της δράσης των κρατών μελών μπορούν να θεσπίζονται, μεταξύ άλλων, στους τομείς των όρων εργασίας, της κοινωνικής ασφάλισης και κοινωνικής προστασίας των εργαζομένων, της προστασίας των εργαζομένων σε περίπτωση καταγγελίας της σύμβασης εργασίας, της ενημέρωσης και διαβούλευσης με τους εργαζομένους, της εκπροσώπησης και συλλογικής υπεράσπισης των συμφερόντων εργαζομένων και εργοδοτών, συμπεριλαμβανομένης της συνδιαχείρισης, της αφομοίωσης των αποκλειομένων από την αγορά εργασίας προσώπων, της καταπολέμησης του κοινωνικού αποκλεισμού και του εκσυγχρονισμού των συστημάτων κοινωνικής προστασίας. Ωστόσο, οι εν λόγω πράξεις δεν μπορούν να εφαρμόζονται στις αμοιβές, στο δικαίωμα του συνεταιρίζεσθαι, στο δικαίωμα για απεργία ή στο δικαίωμα για ανταπεργία (λοκ-άουτ).
            
         
               (5)
            
            
               Η Συνθήκη για την Ευρωπαϊκή Ένωση (ΣΕΕ) ενισχύει την ιθαγένεια της Ένωσης και βελτιώνει περαιτέρω τη δημοκρατική λειτουργία της Ένωσης προβλέποντας, μεταξύ άλλων, ότι κάθε πολίτης έχει το δικαίωμα να συμμετέχει στη δημοκρατική ζωή της Ένωσης μέσω της ευρωπαϊκής πρωτοβουλίας πολιτών.
            
         
               (6)
            
            
               Για τον σκοπό αυτό, οι διαδικασίες και προϋποθέσεις που απαιτούνται για την πρωτοβουλία πολιτών θα πρέπει να είναι σαφείς, απλές, εύχρηστες και ανάλογες με τον χαρακτήρα της πρωτοβουλίας πολιτών, ώστε να ενθαρρύνουν τη συμμετοχή των πολιτών και να καθιστούν την Ένωση περισσότερο προσιτή.
            
         
               (7)
            
            
               Για τους λόγους αυτούς, είναι σκόπιμο να θεωρηθεί ότι η προτεινόμενη πρωτοβουλία πολιτών δεν ευρίσκεται καταφανώς εκτός του πλαισίου των αρμοδιοτήτων της Επιτροπής να υποβάλλει πρόταση για την έκδοση νομικής πράξης της Ένωσης για την εφαρμογή των Συνθηκών σύμφωνα με το άρθρο 4 παράγραφος 2 στοιχείο β) του κανονισμού.
            
         
               (8)
            
            
               Η προτεινόμενη πρωτοβουλία πολιτών με τίτλο «Let us reduce the wage and economic differences that tear the EU apart!» θα πρέπει συνεπώς να καταχωριστεί. Εντούτοις, δηλώσεις υποστήριξης της εν λόγω προτεινόμενης πρωτοβουλίας πολιτών θα πρέπει να συγκεντρώνονται μόνο καθόσον η εν λόγω πρωτοβουλία αποσκοπεί στην υποβολή προτάσεων της Επιτροπής για νομικές πράξεις της Ένωσης για την εφαρμογή των Συνθηκών εντός του πεδίου εφαρμογής που αναφέρεται στις αιτιολογικές σκέψεις 3 και 4,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η προτεινόμενη πρωτοβουλία πολιτών με τίτλο«Let us reduce the wage and economic differences that tear the EU apart!» καταχωρίζεται.
   2.   Εντούτοις, δηλώσεις υποστήριξης της εν λόγω προτεινόμενης πρωτοβουλίας πολιτών μπορούν να συγκεντρώνονται εφόσον η εν λόγω πρωτοβουλία αποσκοπεί στην υποβολή προτάσεων της Επιτροπής για νομικές πράξεις της Ένωσης για την εφαρμογή των Συνθηκών στους τομείς των όρων εργασίας, της κοινωνικής ασφάλισης και κοινωνικής προστασίας των εργαζομένων, της προστασίας των εργαζομένων σε περίπτωση καταγγελίας της σύμβασης εργασίας, της ενημέρωσης και διαβούλευσης με τους εργαζομένους, της εκπροσώπησης και συλλογικής υπεράσπισης των συμφερόντων εργαζομένων και εργοδοτών, συμπεριλαμβανομένης της συνδιαχείρισης, της αφομοίωσης των αποκλειομένων από την αγορά εργασίας προσώπων, της καταπολέμησης του κοινωνικού αποκλεισμού και του εκσυγχρονισμού των συστημάτων κοινωνικής προστασίας και μόνον εφόσον οι εν λόγω νομικές πράξεις δεν εφαρμόζονται στις αμοιβές, στο δικαίωμα του συνεταιρίζεσθαι, στο δικαίωμα για απεργία ή στο δικαίωμα για ανταπεργία (λοκ-άουτ).
   Άρθρο 2
   Η παρούσα απόφαση αρχίζει να ισχύει στις 22 Μαΐου 2017.
   Άρθρο 3
   Η παρούσα απόφαση απευθύνεται στους διοργανωτές (μέλη της επιτροπής πολιτών) της προτεινόμενης πρωτοβουλίας πολιτών με τίτλο «Let us reduce the wage and economic differences that tear the EU apart!», τους οποίους εκπροσωπούν ο κ. Márton GYÖNGYÖSI και ο κ. Jaak MADISON, που ενεργούν ως πρόσωπα επικοινωνίας.
   
      Βρυξέλλες, 16 Μαΐου 2017.
      
         
            Για την Επιτροπή
         
         Frans TIMMERMANS
         
            Πρώτος Αντιπρόεδρος
         
      
   
   
      (1)  ΕΕ L 65 της 11.3.2011, σ. 1.